O femeie din Barlad, judetul Vaslui, a fost condamnata la 12 ani de inchisoare pentru ca si-a ucis copilul nou nascut, iar dupa o luna i-a aruncat cadavrul la gunoi.

Cristina Petriman, de 34 de ani, este protagonista unei povesti de groaza, asa cum rezulta din ancheta. Femeia, care are doi copii din relatii anterioare, diferite, a ramas gravida la inceputul anului 2016 cu barbatul cu care avea o relatie de 5 ani.

Partenerul ei era plecat la munca in strainatate cand Petriman a aflat ca este gravida. Se pare ca ea nu intentiona sa devina mama pentru a treia oara, pentru ca nu a spus nimanui ca este insarcinata, dar iubitului aflat in Anglia i-a spus ca vor deveni parinti, relateaza adevarul.ro.

Barbatul era incantat sa devina tata, asa ca i-a trimis bani iubitei ori de cate ori ea i-a spus ca are nevoie pentru medic.

Cristina Petriman a nascut singura, acasa, pe 11 octombrie 2016.

"Pe la orele 22.00, inculpata a mers la toaleta, moment in care s-au rupt membranele amniotice, curgandu-i lichidul amniotic, motiv pentru care si-a dat seama ca urmeaza sa nasca. Nu a solicitat ambulanta si nici nu a mers la spital, intrucat nu voia sa se afle de nasterea copilului, motivand ca ii era rusine de mama sa. A luat decizia sa nasca acasa neasistata.

Pe la miezul noptii s-a dus iar in baie, unde a stat in picioare, sprijinindu-se de tocul usii, potrivit propriei declaratii si a asteptat sa nasca. Inainte de a merge la baie, a luat un lighean in care a pus un prosop, urmand sa puna copilul in acest lighean, dupa ce il va naste.

A nascut in jurul orelor 04.30 un fat de sex masculin, viu. L-a pus in lighean si a asteptat pana a iesit si placenta. Apoi a mers in bucatarie de unde a luat un cutit si s-a intors in baie, unde a taiat cordonul ombilical copilului, dupa care l-a invelit in prosop si l-a pus pe pat.

A sunat-o, apoi, pe o colega, rugand-o sa ii tina locul la munca, spunandu-i ca „s-a stricat la burta". Apoi s-a culcat langa copil si a adormit", se mentioneaza in rechizitoriul procurorilor.

La ora 15:00, insa, a trebuit sa mearga la serviciu. A pus o perna peste copil, pentru ca vecinii sa nu-i auda plansul. Seara, cand s-a intors acasa, l-a gasit mort.

Femeia a dormit cu cadavrul in pat 3 zile, dupa care l-a invelit intr-o punga de gunoi si l-a pus in dulapul de pe balcon. Dupa o luna l-a aruncat la gunoi.

In tot acest timp i-a spus iubitului la telefon ca inca nu nascuse, acesta asteptand cu nerabdare evenimentul.

Femeia a fost descoperita imediat dupa ce a fost gasit cadavrul, pentru ca in punga de gunoi uitase o factura pentru electricitate.